Wild Waves | LekkeSlaap
Wild Waves bied verblyf in Shelly Beach aan die Hibiskuskus van KwaZulu-Natal. Besienswaardighede in die omgewing sluit die Pure Venom Reptielpark, Shelly Centre, Skyline Natuurreservaat en verskeie strande in.
Let daarop dat die tariewe vir verblyf van 5 nagte en langer is, laat weet indien jy vir 'n korter periode wil bly.
Die verblyf bestaan uit 11 selfsorg-eenhede wat 3 chalets met see-aansigte en 8 woonstelle insluit. Vier van die woonstelle het see-uitsigte en 4 woonstelle het nie see-uitsigte nie en kyk oor die tuin. Die chalets het 2 slaapkamers, 1 badkamer en 'n oopplan-kombuis. Die woonstelle het 2 slaapkamers, 2 badkamers en 'n oopplan-kombuis. Elke eenheid het in die hoofslaapkamer 'n dubbelbed en 2 enkelbeddens in die tweede slaapkamer. Daar is 'n bad en 'n stort in elke badkamer. Die kombuise is toegerus met 'n yskas-vrieskas, mikrogolfoond, stoof, oond en ketel. Geriewe in elke eenheid sluit 'n kluis, plafonwaaiers, 'n TV en OpenView-kanale in. Indien gaste wil DStv kyk, kan hulle hul eie DStv-dekodeerder, -slimkaart en alle kragkabels saambring. Die koppelpunt is nie geskik vir PVR- of Explora-dekodeerders nie.
Verder is daar 'n gemeenskaplike swembad, braai-areas, speelterrein vir kinders en onderdak-parkeerplek op die perseel.
Doendinge in die omgewing sluit swem, skubaduik, visvang, gholf, diepseevisvang, snorkel en branderplankry in.
4.9 uit 5van 34 resensies vir Wild Waves
Warriors-laan 755, Shelly Beach, 4265, KwaZulu-Natal
Gaste dink Wild Waves het 'n uitstekende ligging
https://travelground.imgix.net/AAEAAQAAAAAAAAAAAAAAJDJiNzE3MzQzLThhZDYtNGI4ZC05YzVmLTllYTllYzRmYTkzMA?w=1440&h=960&fit=crop&auto=enhance,format,compress&q=80 Vanaf R500 per nag, vir 2 mense 34 5 1 5 755 Warriors Lane Shelly Beach 4265 KwaZulu-Natal 086 999 0018 14:00-17:00 09:00 -30.794452589842 30.419881019049